ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1687/02

υποβολή: Herbert Bsch (PSE) προς την Επιτροπή

(12 Ιουνίου 2002)

Θέμα: Η ΕΚΤ, η ΕΤΕ και οι οδηγίες για την ανάθεση δημόσιων συμβάσεων

Μπορεί να δηλώσει η Επιτροπή αν οι οδηγίες της ΕΕ για την ανάθεση δημόσιων συμβάσεων ισχύουν και για την Ευρωπαϊκή Κεντρική Τράπεζα (ΕΚΤ) καθώς και για την Ευρωπαϊκή Τράπεζα Επενδύσεων (ΕΤΕ)·

Απάντηση του κ. Bolkestein εξ ονόματος της Επιτροπής

(25 Ιουλίου 2002)

Οι κοινοτικές οδηγίες για τις δημόσιες συμβάσεις έχουν ως στόχο να πλαισιώσουν τη συμπεριφορά των αναθετουσών αρχών των κρατών μελών (δηλαδή του κράτους, των αρχών περιφερειακής ή τοπικής αυτοδιοίκησης, των οργανισμών δημόσιου δικαίου καθώς και των ενώσεων που απαρτίζονται από μία ή περισσότερες από τις εν λόγω αρχές ή οργανισμούς δημόσιου δικαίου), προκειμένου να ανοίξουν τις δημόσιες συμβάσεις τους στις επιχειρήσεις άλλων κρατών μελών.

Κατά συνέπεια, οι κοινοτικές οδηγίες για τις δημόσιες συμβάσεις δεν απευθύνονται per se σε διεθνείς οργανισμούς όπως η Ένωση ή τα θεσμικά της όργανα που δεν δύνανται να ανταποκριθούν στον κοινοτικό ορισμό της αναθέτουσας αρχής.

Για σκοπούς ορθής δημοσιονομικής διαχείρισης και διαφάνειας, το Συμβούλιο έκρινε ωστόσο ότι, κατά τη σύναψη των συμβάσεών τους, τα θεσμικά όργανα πρέπει να συμμορφώνονται προς τις ίδιεςποχρεώσεις με εκείνες πουπέχουν οι φορείς των κρατών μελών δυνάμει των οδηγιών του Συμβουλίου για το συντονισμό των διαδικασιών σύναψης δημοσίων συμβάσεων έργων, προμηθειών καιπηρεσιών, όταν το ποσό τους φθάνει ήπερβαίνει τα κατώτατα όρια που προβλέπονται από τις οδηγίες αυτές.

Ηποχρέωση αυτή θεσπίστηκε από τον κανονισμό (ΕΚ, Ευρατόμ, ΕΚΑΧ) αριθ. 2333/95 του Συμβουλίου, της 18ης Σεπτεμβρίου 1995, για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων(1) και περιέχεται πλέον στο άρθρο 56 του εν λόγω δημοσιονομικού κανονισμού.

Πρέπει, ωστόσο, να διευκρινιστεί στο αξιότιμο μέλος του Κοινοβουλίου ότι η Ευρωπαϊκή Κεντρική Τράπεζα (ΕΚΤ) και η Ευρωπαϊκή Τράπεζα Επενδύσεων (ΕΤΕπ) δενπόκεινται στις διατάξεις του προαναφερόμενου δημοσιονομικού κανονισμού. Εντούτοις, με βάση τις πληροφορίες στη διάθεσή της, η Επιτροπή επιθυμεί να διευκρινίσει ότι τα δύο αυτά όργανα θέσπισαν τους δικούς τους κανόνες όσον αφορά τη σύναψη συμβάσεων οι οποίοι, ενώ λαμβάνουνπόψη τη φύση και το ειδικό αντικείμενο των αποστολών τους, εμπνέονται παράλληλα σε σημαντικό βαθμό από την κοινοτική νομοθεσία στον τομέα των δημοσίων συμβάσεων καθώς και από τον προαναφερόμενο δημοσιονομικό κανονισμό.

(1) ΕΕ L 240 της 7.10.1995.
ΓΡΑΠΤΗ ΕΡΩΤΗΣΗ E-0632/02

υποβολή: Camilo Nogueira Romn (Verts/ALE) προς το Συμβούλιο

(6 Μαρτίου 2002)

Θέμα: Οι μιλιταριστικές τάσεις των Ηνωμένων Πολιτειών

Όλοι αισθανόμαστε απόλυτα αλληλέγγυοι με τα θύματα και την κοινωνία των Ηνωμένων Πολιτειών μετά τις τρομερές επιθέσεις της 11ης Σεπτεμβρίου. Ωστόσο, δεν δυνάμεθα παρά να καταδικάζουμε τις μιλιταριστικές τάσεις της κυβέρνησης των Ηνωμένων Πολιτειών που, αντί να εξαλείψουν τη διεθνή τρομοκρατία, δύνανται να προκαλέσουν μεγαλύτερες συμφορές και να κινήσουν μονόπλευρες δράσεις, κάτι που θα ήταν άκρως επικίνδυνο και αντίθετο προς την επιδίωξη της παγκόσμιας ειρήνης. Τούτο δύναται ακόμα και να αποσταθεροποιήσει την Ευρωπαϊκή Ένωση και τον ρόλο της στην παγκόμια πολιτική.

Πώς σκοπεύει να αντιδράσει το Συμβούλιο για την αναχαίτιση αυτών των μιλιταριστικών τάσεων των Ηνωμένων Πολιτειών·

Απάντηση

(22 Ιουλίου 2002)

Η ΕΕ εξέφρασε την πλήρη συμπαράστασή της στις οικογένειες των θυμάτων των επιθέσεων της 11ης Σεπτεμβρίου, ειδικότερα, και στο λαό των Ηνωμένων Πολιτειών στο σύνολό του.

Η καταπολέμηση της τρομοκρατίας εξακολουθεί να αποτελεί κοινή προτεραιότητα και, για το λόγο αυτό, η ΕΕ διατηρεί τακτικές επαφές με τις Ηνωμένες Πολιτείες όσον αφορά τη βέλτιστη αντιμετώπισή της. Το Συμβούλιο είναι της γνώμης ότι η στρατιωτική δράση από μόνη της δεν μπορεί να επιλύσει διενέξεις, αλλά ότι πρέπει μάλλον θεωρηθεί εντός ευρύτερου πλαισίου και να συνοδεύεται από κατάλληλα πολιτικά, οικονομικά και αναπτυξιακά μέτρα, προκειμένου να επιτευχθεί ειρήνη, σταθερότητα και ασφάλεια.
ΓΡΑΠΤΗ ΕΡΩΤΗΣΗ E-0856/02

υποβολή: Camilo Nogueira Romn (Verts/ALE) προς το Συμβούλιο

(27 Μαρτίου 2002)

Θέμα: Οι δολοφονίες που διέπραξαν τα στρατεύματα του Αριέλ Σαρόν σε στρατόπεδα παλαιστινίων προσφύγων

Είναι γνωστό ότι το τέλος της σύγκρουσης μεταξύ Ισραήλ και Παλαιστίνης δεν δύναται να επέλθει παρά μόνον με την αμοιβαία αναγνώριση αμφοτέρων των κρατών και ότι, ώς τότε, πρέπει να έχει παύσει κάθε βία. Υπάρχει, ωστόσο, μία μορφή βίας, ιδιαίτερα ωμής, αντίστοιχης προς αυτήν πουπέστησαν οι Εβραίοι στην Ευρώπη πρίν από 60 χρόνια και την οποία ασκούν τα στρατεύματα του Αριέλ Σαρόν που εχθές, για άλλη μια φορά, δολοφόνησαν 22 άτομα σε ένα στρατόπεδο προσφύγων στην Παλαιστίνη, όπου, πέραν των άλλων, κρατούν με εξευτελιστικό τρόπο χιλιάδες παλαιστινίων.

Ποια ουσιαστικά μέτρα προτίθεται να λάβει το Συμβούλιο έναντι των πράξεων αυτών που προκαλούν προξενούν φρίκη και ντροπή σε κάθεγιώς σκεπτόμενο·

Κοινή απάντησηστις γραπτές ερωτήσεις Ε-0856/02 και Ε-0859/02

(22 Ιουλίου 2002)

Το Συμβούλιο δεν θα σχολιάσει τους συγκεκριμένους ισχυρισμούς στους οποίους αναφέρεται ο Αξιότιμος κ. Βουλευτής, καθότι δεν κατέχει όλα τα απαιτούμενα πραγματικά περιστατικά. Η Προεδρία, με την από 20 Απριλίου 2002 σχετική της δήλωση εξ ονόματος της Ευρωπαϊκής Ένωσης, εξήρε τη σημασία της πρωτοβουλίας που ελήφθη από τον Γενικό Γραμματέα των Ηνωμένων Εθνών προκειμένου να λάβει λεπτομερείς πληροφορίες για τα διαδραματισθέντα στο προσφυγικό στρατόπεδο της Τζενίν. Πέραν τούτου, η Ευρωπαϊκή Ένωση έχει επιμόνως ζητήσει την άμεση εξασφάλιση πρόσβασης ιατρικών και ανθρωπιστικών οργανώσεων στον παλαιστινιακό πληθυσμό, αίτημα και της από 19 Απριλίου 2002, προηγηθείσης απόφασης 1405 του Συμβουλίου Ασφαλείας των Ηνωμένων Εθνών, το οποίο είχε διαδηλώσει την ανησυχία του για τη δραματική κατάσταση (dire humanitarian situation) αυτού του πληθυσμού.

Επανειλημμένως η Ευρωπαϊκή Ένωση έχει απευθύνει έκκληση στις δύο πλευρές για συγκράτηση του κύκλου βίας. Με κοινή δήλωση της 10ης Απριλίου 2002, μαζί με τον Γενικό Γραμματέα των Ηνωμένων Εθνών, τις ΗΠΑ και την Ρωσία, η Προεδρία και ο Ύπατος Εκπρόσωπος μεταξύ άλλων απηύθυναν έκκληση στο Ισραήλ για αποχή από τηνπέρμετρη χρήση βίας και για την καταβολή κάθε δυνατής προσπάθειας προς εξασφάλιση της προστασίας των αμάχων.
ΓΡΑΠΤΗ ΕΡΩΤΗΣΗ E-1447/02

υποβολή: Daniel Varela Suanzes-Carpegna (PPE-DE) προς την Επιτροπή

(23 Μαΐου 2002)

Θέμα: Μέλλον των γαλακτοκομικών ποσοστώσεων

Υπάρχουν ανησυχίες στον γαλακτοκομικό τομέα ενόψει της πιθανής κατάργησης του καθεστώτος γαλακτοκομικών ποσοστώσεων. Το εν λόγω καθεστώς εγγυάται στον παραγωγό κατάλληλο επίπεδο τιμών και η κατάργησή του θα μπορούσε να δημιουργήσει μεγάλη πτώση των τιμών με συνέπεια την μείωση των εισοδημάτων.

1. Έχει προβεί η Ευρωπαϊκή Επιτροπή σε κάποια μελέτη σχετικά με την επίπτωση που θα μπορούσε να έχει η κατάργηση των ποσοστώσεων στην κοινοτική αγορά·

2. Εάν όχι, έχει άραγε προβλέψει την ανάλυση στο άμεσο μέλλον των επιπτώσεων παρόμοιων μέτρων·

3. Έχει επίσης μελετήσει η Επιτροπή ποια θα ήταν πράγματι η σχέση κόστους ωφελείας από την κατάργηση του συστήματος αυτού·

Απάντηση του κ. Fischler εξ ονόματος της Επιτροπής

(21 Ιουνίου 2002)

Το άρθρο 3 του κανονισμού (ΕΚ) αριθ. 1256/1999 του Συμβουλίου, της 17ης Μαΐου 1999, για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(1), που τροποποιεί το καθεστώς των γαλακτοκομικών ποσοστώσεων που περιλαμβάνεται στον κανονισμό 3950/92 του Συμβουλίου, της 28ης Δεκεμβρίου 1992(2), πρέπει να διαβαστεί ως εξής: με βάση έκθεση της Επιτροπής, το Συμβούλιο θα προβεί το 2003 σε ενδιάμεση επανεξέταση που θα έχει ως στόχο να θέσει τέρμα στο παρόν καθεστώς της συμπληρωματικής εισφοράς μετά το 2006.

Εν αναμονή τηςποβολής αυτής της έκθεσης εξετάζονται πολλά σενάρια. Το αποτέλεσμα αυτού του προβληματισμού θαποβληθεί στο Κοινοβούλιο και στο Συμβούλιο στο πλαίσιο της Mid Term Review που προβλέπεται για τον Ιούλιο 2002.

(1) ΕΕ L 160 της 26.6.1999.

(2) ΕΕ L 405 της 31.12.1992.
ΓΡΑΠΤΗ ΕΡΩΤΗΣΗ E-1596/02

υποβολή: John Purvis (PPE-DE) προς την Επιτροπή

(5 Ιουνίου 2002)

Θέμα: Κριτήρια ασφαλείας για πυρηνικούς αντιδραστήρες

Ποία είναι τα ειδικά τεχνικά κριτήρια ασφαλείας για πυρηνικούς αντιδραστήρες παραγωγής ηλεκτρισμού·

Παρακαλώ απαριθμήστε εκείνους τους αντιδραστήρες εντός των ήδη (υπαρχόντων) κρατών μελών της ΕΕ και τωνποψηφίων προς ένταξη χωρών που ανταποκρίνονται και εκείνων που δεν ανταποκρίνονται σε αυτά τα κριτήρια.

Απάντηση της κας de Palacio εξ ονόματος της Επιτροπής

(17 Ιουλίου 2002)

Τα τεχνικά πρότυπα ασφαλείας των πυρηνικών αντιδραστήρων αποτελούν αρμοδιότητα των κρατών μελών. Μέχρι στιγμής, δενπάρχει κοινοτική νομοθεσία επί του θέματος.

Είναι χρήσιμο ωστόσο ναπενθυμισθεί επ'ευκαιρία ότι το Δεκέμβριο του 2001, στο Laeken, το Ευρωπαϊκό Συμβούλιο δεσμεύθηκε, στα συμπεράσματά του, να διατηρήσειψηλό επίπεδο πυρηνικής ασφαλείας στην Ένωση, επέμεινε ότι είναι αναγκαίο να επιτηρείται η ασφάλεια προσώπων και εγκαταστάσεων στους πυρηνικούς σταθμούς και ζήτησε οι εμπειρογνώμονες ατομικής ενέργειας των κρατών μελών να εκπονούν τακτικές εκθέσεις και να διατηρούν στενή επαφή με την Επιτροπή.

Στο πλαίσιο αυτό και για να επιτευχθεί ο στόχοςψηλού επιπέδου πυρηνικής ασφάλειας στη διευρυμένη Ένωση, στην ανακοίνωση της Επιτροπής στο Ευρωπαϊκό Κοινοβούλιο και το Συμβούλιο σχετικά με την τελική έκθεση για την Πράσινη Βίβλο Ευρωπαϊκή στρατηγική ασφάλειας ενεργειακού εφοδιασμού(1) επισημαίνεται ότι: Το επόμενο στάδιο θα είναι να εξετάσει η Επιτροπή πρόταση που θα ανοίγει το δρόμο για μια πραγματική κοινοτική αντιμετώπιση της πυρηνικής ασφάλειαςπό μορφή προτύπων και κοινών πρακτικών και ευρωπαϊκών μηχανισμών ελέγχου και peer review. Έτσι θα εξασφαλισθεί εφαρμογή των ίδιων κριτηρίων και μεθόδων σε όλην τη διευρυμένη Ευρώπη.

(1) COM(2002)321 τελικό.
ΓΡΑΠΤΗ ΕΡΩΤΗΣΗ E-1055/02

υποβολή: W.G. van Velzen (PPE-DE) προς την Επιτροπή

(17 Απριλίου 2002)

Θέμα: Η σύνθεση της ομάδας ανεξαρτήτων ρυθμιστών

1. Μπορεί να κοινοποιήσει η Επιτροπή τη σύνθεση της ομάδας ανεξαρτήτων ρυθμιστών·

2. Είναι διατεθειμένη η Επιτροπή να μεριμνήσει ώστε να μην επεκταθεί η ομάδα των ανεξαρτήτων ρυθμιστών και σε εκπροσώπους εθνικών κυβερνήσεων·

3. Μπορεί να αναφέρει η Επιτροπή εάν και κατά πόσο η συμμετοχή κυβερνητικών εκπροσώπων ήπαλλήλων των σχετικώνπουργείων αντιβαίνει προς την οδηγία-πλαίσιο· Εάν ναι, σε ποιες ενέργειες θα μπορούσε να προβεί η Επιτροπή ώστε να περιορισθεί η σύνθεση της ομάδας ανεξαρτήτων ρυθμιστών αποκλειστικά και μόνο σε ανεξάρτητους ρυθμιστές·

Απάντηση του κ. Liikanen εξ ονόματος της Επιτροπής

(6 Ιουνίου 2002)

Η Ομάδα Ανεξαρτήτων Ρυθμιστικών Αρχών (IRG) ιδρύθηκε το 1997 στο πλαίσιο των Ευρωπαϊκών Εθνικών Ρυθμιστικών Αρχών Τηλεπικοινωνιών (ΕΡΑ) για την ανταλλαγή εμπειριών και απόψεων μεταξύ των μελών της σε θέματα σχετικά με την ρύθμιση και ανάπτυξη της ευρωπαϊκής αγοράς τηλεπικοινωνιών.

Η Επιτροπή ούτε είναι μέλος της ομάδας αυτής ούτε συμμετέχει στις συνεδριάσεις.

Για την εφαρμογή του νέου ρυθμιστικού πλαισίου για τα δίκτυα και τιςπηρεσίες ηλεκτρονικών επικοινωνιών και ειδικότερα της οδηγίας πλαίσιο(1), προβλέπεται η δημιουργία μιας Ευρωπαϊκής Ομάδας Ρυθμιστικών Αρχών (ERG).

Σύμφωνα με το σχέδιο απόφασης για τη δημιουργία της ERG, η ομάδα θα αποτελέσει τον σύνδεσμο μεταξύ των εθνικών ρυθμιστικών αρχών και της Επιτροπής με σκοπό να συμβάλει στην ανάπτυξη της εσωτερικής αγοράς και να επιτρέψει τη συνεργασία μεταξύ κρατών μελών και Επιτροπής κατά τρόπο διαφανή ώστε να εξασφαλιστεί η συνεκτική εφαρμογή του ρυθμιστικού πλαισίου σε όλα τα κράτη μέλη.

Σύμφωνα με το σχέδιο απόφασης, η ομάδα θα απαρτίζεται από τους προϊσταμένους κάθε εθνικής ρυθμιστικής αρχής που είναιπεύθυνοι για την επίβλεψη της καθημερινής ερμηνείας και εφαρμογής των διατάξεων των οδηγιών σχετικά με τα δίκτυα και τιςπηρεσίες ηλεκτρονικών επικοινωνιών, όπως ορίζεται στην οδηγία πλαίσιο, ή από αντιπροσώπους τους. Η Επιτροπή θα εκπροσωπείται σε όλες τις συνεδριάσεις και θα παράσχει γραμματειακήποστήριξη προς την ομάδα.

Στα κράτη μέλη και το Ευρωπαϊκό Κοινοβούλιο διαβιβάστηκε αρχικό σχέδιο της προτεινόμενης απόφασης της Επιτροπής για τη σύσταση της ERG.

(1) Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με ένα κοινό ρυθμιστικό πλαίσιο για τα δίκτυα και τιςπηρεσίες ηλεκτρονικών επικοινωνιών (οδηγία πλαίσιο), ΕΕ L 108 της 24.4.2002.
ΓΡΑΠΤΗ ΕΡΩΤΗΣΗ E-1526/02

υποβολή: Salvador Garriga Polledo (PPE-DE) προς την Επιτροπή

(3 Ιουνίου 2002)

Θέμα: Ρύθμιση των σπουδών ξένων γλωσσών

Με την άφιξη του καλοκαιριού σε πολλά μέρη της Ευρωπαϊκής Ένωσης θα ξεπηδήσουν και πάλι πολλά κέντρα σπουδών ξένων γλωσσών, χωρίς όμως ναπάρχει κάποιος έλεγχος αξιοπιστίας της ποιότητας των προσφερομένων μαθημάτων.

Για το λόγο αυτό, γενικεύεται όλο και περισσότερο η απαίτηση για επίσημη αναγνώριση των μαθημάτων αυτών τα οποία, κατά τους εμπειρογνώμονες, αξίζουν να θεωρούνται μαθήματα γλωσσών που προσφέρουν στους συμμετέχοντες ικανοποιητική εγγύηση για την παρεχόμενη διδασκαλία.

Θα μπορούσε η Επιτροπή να αναφέρει κατά πόσον η επιθυμία για επίσημη αναγνώριση των μαθημάτων γλωσσών στην επικράτεια της Ευρωπαϊκής Ένωσης θα μπορούσε ναλοποιηθεί άμεσα για την ασφάλεια των συμμετεχόντων οι οποίοι θέλουν πραγματικά να μάθουν μια ξένη γλώσσα και όχι να περάσουν απλά τις διακοπές τους κατά το μάλλον ή ήττον ευχάριστα σε κέντρα που ειδικεύονται ελάχιστα στη διδασκαλία γλωσσών·

Απάντηση της κ. Reding εξ ονόματος της Επιτροπής

(27 Ιουνίου 2002)

Ένας από τους στόχους της Επιτροπής ήταν, για μεγάλο χρονικό διάστημα, η βελτίωση της ποιότητας και η αύξηση της ποσότητας όσον αφορά τη διδασκαλία και την εκμάθηση ξένων γλωσσών.

Η Επιτροπή συμμερίζεται τις ανησυχίες όσον αφορά τα διαφορετικά πρότυπα διδασκαλίας γλωσσών στην Ευρώπη. Για το λόγο αυτό, το εγχειρίδιο Πώς μπορείτε να μάθετε ξένες γλώσσες (As se puede aprender idiomas), το οποίο δημοσιεύτηκε στο πλαίσιο του Ευρωπαϊκού Έτους των Γλωσσών 2001, περιέχει συγκεκριμένες συμβουλές προς τον διδασκόμενο για τον τρόπο επιλογής σωστών κύκλων μαθημάτων. Υποστηρίχτηκε επίσης η δημιουργία ευρωπαϊκών ενώσεων που εργάζονται για τη βελτίωση των προτύπων στον τομέα αυτό (όπως η ευρωπαϊκή ένωση για ποιοτικές γλωσσικέςπηρεσίες και η ένωση εξεταστών γλωσσών στην Ευρώπη).

Η Επιτροπή σκοπεύει ναποβάλει, στις αρχές του 2003, προτάσεις δράσης για την προώθηση της γλωσσικής πολυμορφίας και της εκμάθησης γλωσσών και, για το σκοπό αυτό, θα ξεκινήσει σύντομα μια διαδικασία διαβούλευσης για όλα τα θέματα σε αυτόν τον τομέα. Γενικότερα, η Επιτροπή προχωρεί σε μια σειρά πρωτοβουλιών που συνδέονται με την ποιότητα της εκπαίδευσης και της κατάρτισης στην Ευρώπη και τη διαφάνεια των συστημάτων πιστοποίησης. Κατά το σχεδιασμό αυτών των δραστηριοτήτων, η Επιτροπή θα λάβειπόψη της τα θέματα που έθιξε το αξιότιμο μέλος.
ΓΡΑΠΤΗ ΕΡΩΤΗΣΗ E-1046/02

υποβολή: Raina Echerer (Verts/ALE) προς την Επιτροπή

(17 Απριλίου 2002)

Θέμα: Νέοι νόμοι περί αλλοδαπών στην Αυστρία και Συνθήκη Σένγκεν

Τα νέα νομοσχέδια περί αλλοδαπών στην Αυστρία περιλαμβάνουν μεταξύ άλλων ένα πακέτο ενσωμάτωσης, στο οποίο προβλέπεται, ότι μπορεί, σε αλλοδαπούς και των δύο φύλων, μετά από ένα συγκεκριμένο χρονικό διάστημα να αφαιρεθεί η άδεια παραμονής και να απελαθούν από την χώρα, εάν δεν επωφεληθούν από την προσφορά ενσωμάτωσης, και δεν περατώσουν εντός συγκεκριμένης προθεσμίας επιτυχώς μαθήματα γερμανικής γλώσσας.

Επειδή οι απαγορεύσεις παραμονής και οι απελάσεις, που θα γίνουν τελεσίδικες στην Αυστρία, αφορούν όλα τα κράτη του Σένγκεν, μπορεί να προκύψει στο πλαίσιο των νέων νόμων περί παραμονής, να έλθει κάποιος από μία γαλλόφωνη χώρα στην Αυστρία, να μην εκμάθει τη γερμανική γλώσσα στο αναγκαίο επίπεδο, αν και ομιλεί τέλεια γαλλικά, και σύμφωνα με τα προβλεπόμενα από τη Συμφωνία του Σένγκεν να μην επιτρέπεται πλέον να μεταβεί στη Γαλλία.

1. Μπορεί η Επιτροπή να εξετάσει, εάν αληθεύουν αυτά τα πραγματικά περιστατικά και εάν αυτό το παράλογο παράδειγμα είναι δυνατόν να αποτελέσει ενδεχόμενη επίπτωση του αυστριακού νόμου περί παραμονής·

2. θεωρεί η Επιτροπή αυτό το νέο νόμο περί παραμονής ότι συνάδει με τα ευρωπαϊκά δεδομένα και συμβιβάζεται με τις αρχές της ΕΕ·

Απάντηση του κ. Vitorino εξ ονόματος της Επιτροπής

(13 Ιουνίου 2002)

Η Επιτροπή δεν συνηθίζει να εκφέρει γνώμη για τα σχέδια νόμου σε τομείς τους οποίους τα κράτη μέλη δενποχρεούνται να τα ανακοινώσουν στην Επιτροπή.

Ωστόσο, μπορεί να παρατηρήσει, ότι από 1ης Ιουνίου 2002, οι πολίτες της Ένωσης, καθώς και οι προερχόμενοι από τον Ευρωπαϊκό Οικονομικό Χώρο (ΕΟΧ) και την Ελβετική Συνομοσπονδία, καθώς και τα μέλη των οικογενειών τους, έχουν δικαίωμα να κυκλοφορούν και να διαμένουν ελεύθερα στην επικράτεια των κρατών μελών της Ένωσης, του ΕΟΧ και της Ελβετίας χωρίς να τους επιβάλλεται ο σχετικός όρος γλωσσικών γνώσεων.
ΓΡΑΠΤΗ ΕΡΩΤΗΣΗ E-0795/02

υποβολή: Feleknas Uca (GUE/NGL) προς την Επιτροπή

(20 Μαρτίου 2002)

Θέμα: Απαγόρευση της ένωσης των αλεβιτικών-μπεκτασήδικων ιδρυμάτων στην Τουρκία

Στις 13 Φεβρουαρίου 2002 το 2ο Ειρηνοδικείο κήρυξε παράνομη την ένωση των αλεβιτικών-μπεκτασήδικων ιδρυμάτων λόγω εικαζόμενων παραβιάσεων του τουρκικού νόμου περί ενώσεων. Στην Τουρκία περίπου 20 εκατ. άνθρωποι ανήκουν στη θρησκευτική ομάδα των Αλεβιτών.

Στην απόφασή του το δικαστήριο επικαλείται το Νόμο 2098 περί ενώσεων, σύμφωνα με την παράγραφο 5 του οποίου διώκεται ποινικά η προσβολή της ενότητας του τουρκικού λαού και της χώρας του μέσω δραστηριοτήτων που πραγματοποιούνται στο όνομα μίας γλώσσας, μίας φυλής, μίας θρησκείας ή μίας εθνότητας.

Αυτές οι διατάξεις δεν προσιδιάζουν σε μία πλουραλιστική και δημοκρατική κοινωνία και παραβιάζουν το δικαίωμα στη θρησκευτική ελευθερία και στην ελευθερία γνώμης.

1. Έχει πληροφορηθεί η Επιτροπή την απαγόρευση αυτής της θρησκευτικής ομάδας·

2. Πώς κρίνει η Επιτροπή τον τουρκικό νόμο περί σωματείων·

Απάντηση του κ. Verheugen εξ ονόματος της Επιτροπής

(29 Απριλίου 2002)

Η Επιτροπή έχει επίγνωση της απαγόρευσης, στις 13 Φεβρουαρίου 2002, από το αστικό δικαστήριο της Άγκυρας, του πολιτιστικού σωματείου της ένωσης αλεβιτικών και μπεκτασικών ιδρυμάτων.

Η Επιτροπή σημείωσε τα επιχειρήματα του εισαγγελέα ότι σύμφωνα με τα άρθρα 14 και 24 του τουρκικού συντάγματος και το άρθρο 5(1) του νόμου περί σωματείων, δεν είναι δυνατή η σύσταση αλεβιτικής ή μπεκτασικής ένωσης στην Τουρκία.

Προσφάτως, ασκήθηκε αίτηση αναιρέσεως στο Ανώτατο Ακυρωτικό Δικαστήριο. Στο στάδιο αυτό, η Επιτροπή είχε ήδη πληροφορηθεί ότι σε περίπτωση που η αίτηση απορρίπτετο, ηπόθεση θα εξεταζόταν από το Ευρωπαϊκό Δικαστήριο Ανθρωπίνων Δικαιωμάτων.

Όσον αφορά το νόμο περί σωματείων, η Επιτροπή στις περιοδικές εκθέσεις της σημείωσε τον περιοριστικό χαρακτήρα του νόμου και τον επίσης περιοριστικό τρόπο με τον οποίο εφαρμόζεται. Το θέμα αποτελεί ένα από τα συνήθη ζητήματα που αποτελούν αντικείμενο του πολιτικού διαλόγου μεταξύ της Ένωσης και της Τουρκίας.

Οι τελευταίες νομοθετικές τροποποιήσεις που εγκρίθηκαν από τη Μεγάλη Τουρκική Εθνοσυνέλευση στις 26 Μαρτίου 2002, περιλαμβάνουν ορισμένες τροποποιήσεις του νόμου περί σωματείων αλλά όχι του άρθρου 5 παράγραφος 5, που αποτέλεσε τη βάση της πρόσφατης απαγόρευσης του πολιτιστικού σωματείου της ένωσης αλεβιτικών και μπεκτασικών ιδρυμάτων. Ως εκ τούτου, η Επιτροπή συνεχίζει να επικρίνει τον τρόπο με τον οποίο ασκείται η ελευθερία του συνεταιρίζεσθαι στην Τουρκία.

(1) Το άρθρο 5 παράγραφος 5 του νόμου περί σωματείων ορίζει ότι απαγορεύεται η ίδρυση σωματείου με στόχο δραστηριότητες που πραγματοποιούνται λόγω ή στο όνομα μιας περιοχής, μιας φυλής, μιας κοινωνικής τάξης, μιας θρησκείας ή μιας αίρεσης.
ΓΡΑΠΤΗ ΕΡΩΤΗΣΗ E-1394/02

υποβολή: Caroline Lucas (Verts/ALE) προς την Επιτροπή

(15 Μαΐου 2002)

Θέμα: Εφαρμογή της Οδηγίας για τις Όρνιθες

Τον Ιούλιο του 1999 η Ευρωπαϊκή Ένωση με την Οδηγία Συμβουλίου 1999/74/ΕΚ(1) απαγόρευσε τις κλωβοστοιχίες για τις ωοπαραγωγές όρνιθες.

Βάσει του Άρθρου 13 της Οδηγίας τα κράτη μέλη οφείλουν να εφαρμόσουν την Οδηγία πριν την 1η Ιανουαρίου 2002 και να ενημερώσουν την Επιτροπή.

Δεδομένου ότι το Ηνωμένο Βασίλειο δεν έχει ακόμη εφαρμόσει την Οδηγία Συμβουλίου 1999/74/ΕΚ, εχει η Επιτροπή προσφύγει στη διαδικασία για παράβαση κατά του ΗΒ ώστε να δοθεί μεγαλύτερη σημασία από την κυβέρνηση στη σωστή διαβίωση των ζώων·

(1) ΕΕ L 203 της 3.8.1999, σελ. 53.

Απάντηση του κ. Byrne εξ ονόματος της Επιτροπής

(10 Ιουνίου 2002)

Κατά τον έλεγχο της εφαρμογής του κοινοτικού δικαίου, η Επιτροπή κινεί συχνά διαδικασίες επί παραβάσει κατά κρατών μελών τα οποία, σύμφωνα με τον πίνακα που καταρτίζει κάθε δύο μήνες για την κατάσταση όσον αφορά τη μεταφορά των οδηγιών που έχουν τεθεί σε ισχύ, δεν έχουν μεταφέρει τις εν λόγω οδηγίες στο εθνικό τους δίκαιο εντός της καθορισμένης προθεσμίας.

Όσον αφορά την περίπτωση του Ηνωμένου Βασιλείου που δεν έχει μεταφέρει στο εθνικό του δίκαιο την οδηγία του Συμβουλίου 1999/74/ΕΚ, της 19ης Ιουλίου 1999, περί των στοιχειωδών απαιτήσεων για την προστασία των ωοπαραγωγών ορνίθων, η Επιτροπή κίνησε διαδικασία επί παραβάσει σύμφωνα με το άρθρο 226 της συνθήκης ΕΚ, με την αποστολή προειδοποιητικής επιστολής στις 26 Απριλίου 2002.
ΓΡΑΠΤΗ ΕΡΩΤΗΣΗ E-0713/02

υποβολή: Fernando Fernndez Martn (PPE-DE) προς την Επιτροπή

(14 Μαρτίου 2002)

Θέμα: Σεβασμός των ανθρωπίνων δικαιωμάτων

Σύμφωνα με το πνεύμα της Διακήρυξης της Βαρκελώνης του 1995, ο σεβασμός των ανθρωπίνων δικαιωμάτων και των θεμελιωδών ελευθεριών θα έπρεπε να αποτελεί αποφασιστικό παράγοντα για τις ευρωμεσογειακές σχέσεις.

Δυστυχώς, στην Αλγερία, οι δολοφονίες (200 άτομα χάνουν τη ζωή τους κάθε μήνα λόγω της ένοπλης αντιπαράθεσης), οι εξαφανίσεις ατόμων που κρατούνται από τις δυνάμεις ασφαλείας ή από ένοπλες ομάδες, η ατιμωρησία των παραβιάσεων των ανθρωπίνων δικαιωμάτων και οι περιορισμοί των αστικών ελευθεριών, όπως του δικαιώματος του συνέρχεσθαι και του δικαιώματος έκφρασης της γνώμης είναι στην ημερήσια διάταξη.

Ποια είναι η άποψη της Επιτροπής όσον αφορά την κατάσταση στην λεκάνη της Μεσογείου γενικώς και ειδικότερα στην Αλγερία·

Σκοπεύει η Επιτροπή να δημιουργήσει κάποιον μηχανισμό για τον έλεγχο και την παρακολούθηση του θέματος των ανθρωπίνων δικαιωμάτων στην συγκεκριμένη καθώς και τις άλλες Συμφωνίες Σύνδεσης με μεσογειακά κράτη·

Απάντηση του κ. Patten εξ ονόματος της Επιτροπής

(3 Απριλίου 2002)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-0602/02 της κας Ferrer(1).

(1) ΕΕ C 229 E της 26.9.2002.